**D I S P O Z I Ţ I E**

**privind constituirea Comisiei de recepție a serviciilor prestate**

**în baza contractului de prestari servicii nr. 6.543/ 117/17.02.2025**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 20143/09.05.2025, elaborat de către Direcția Buget Finanțe Resurse Umane, prin care se motivează și fundamentează emiterea actului administrativ,

Ținând cont de adresa nr. 13937 din 28.03.2025 a Inspectoratului Județean pentru Situații de Urgență

Având în vedere dispozițiile:

* art. 196 - 199 coroborat cu art. 2 alin. (1) din Anexa nr. 1 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 58-59, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* art. 25, art. 63, art.68 din Legea 481/2004privind protecția civilă, republicată, cu modificările și completările ulterioare;

În conformitate cu prevederile:

* art. 173 alin. (5) lit. i), art. 191 alin. (1) lit. e) și alin. (6) lit. a) și f) din O.U.G. nr. 57/2019 privind Codul administrativ, cu modificările și completările ulterioare;
* Legii nr. 273 / 2006 privind finanţele publice locale, cu modificările şi completările ulterioare;
* Legii contabilității nr. 82 / 1991, republicată, cu modificările și completările ulterioare;
* Legii nr. 98 / 2016 privind achiziţiile publice, cu modificările şi completările ulterioare;
* Legii protecției civile nr. 481/2006, republicată;
* Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările şi completările ulterioare;
* Ordinului Ministrului Finanţelor Publice nr. 1917/2005 pentru aprobarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, cu modificările şi completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art.1.** Se constituie Comisia de recepție a serviciilor prestate în baza contractului de prestari servicii nr. 6.543/117/17.02.2025 având ca obiect elaborarea documentației de avizare a lucrărilor de intervenție pentru reabilitarea, modernizarea și dotarea Punctului de Comandă Județean Cluj, în următoarea componență:

|  |  |  |  |
| --- | --- | --- | --- |
| **Nr. Crt.** | **Nume, prenume** | **Rolul în cadrul comisiei** | **Funcția și Instituția din care face parte** |
| 1 | Tănase Baicu | Președinte | Șef Serviciu SSM-PSI Logistic, Consiliul Județean Cluj |
| 2 | Aurelia Truță | Membru titular | Consilier, Serviciul Administrare Patrimoniu, Consiliul Județean Cluj |
| 3 | Ciprian Miron | Membru titular | Consilier, Serviciul SSM-PSI Logistic, Consiliul Județean Cluj |
| 4 | Lt.col. Andrei Borhan | Membru titular | Ofițer specialist din cadrul Centrului Operațional, Inspectoratul pentru Situații de Urgență ,,Avram Iancu” Cluj |
| 5 | Cpt. Lucian Bondar | Membru titular | Șef Serviciu Comunicații și Tehnologia Informației, Inspectoratul pentru Situații de Urgență ,, Avram Iancu” Cluj |
| 6 | Sava Tudorel | Membru de rezervă | Consilier, Serviciul SSM-PSI Logistic, Consiliul Județean Cluj |
| 7 | Cpt. Sorin Botei | Membru de rezervă | Ofițer specialist din cadrul Compartimentului Avizare și Autorizare, Inspectoratul pentru Situații de Urgență ,, Avram Iancu” Cluj |
| 8 | Cpt. Bogdan Sfârlea | Membru de rezervă | Ofițer Specialist din cadrul Compartimentului Avizare, Inspectoratul pentru Situații de Urgență ,, Avram Iancu” Cluj |

**Art. 2.** Prezenta dispoziţie se comunică prin poșta electronică, persoanelor desemnate la Art.1, Direcției Buget Finanțe Resurse Umane, Direcției Juridice, Inspectoratului pentru Situații de Urgență ,, Avram Iancu” Cluj şi Prefectului Judeţului Cluj.

**CONTRASEMNEAZĂ**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci

**Nr. 224 din 9 mai 2025**